|  |
| --- |
| Fødevarestyrelsen  Stationsparken 31-33  2600 Glostrup |

**Vedr.: Høring over Europa-Kommissionens forslag til ændring af Kommissionens forordning nr. 2073/2005 for så vidt angår campylobacter i slagtekyllinger**


Med henvisning til Fødevarestyrelsens skrivelse af 12. december 2017 om ovenstående, styrelsens j. nr.: 2016-28-35-00328, skal Landbrug & Fødevarer bemærke følgende:

Idet erhvervet, som bekendt, allerede i dag udtager en række prøver i relation til bekæmpelse af zoonoser mv., skal vi anmode styrelsen om at få godkendt den danske overvågning af lårskind som ækvivalent, så yderligere analyseudgifter undgås for de danske fjerkræslagterier.

Vi mener i øvrigt, at der skal foretages en evaluering af resultaterne efter 24 måneder, inden der fastsættes nye og strammere grænseværdier. I den forbindelse vil det være hensigtsmæssigt at afholde et seminar eller en konference med deltagelse af medlemsstaterne for at få udvekslet erfaringerne med kriteriet.

Vi indgår meget gerne i en nærmere dialog med styrelsen om de rejste forhold snarest muligt.

Med venlig hilsen



Susanne Kofoed

Chefkonsulent

Team Vækst, Forskning & Fødevarer

D +4533394264

M +4527245664

E SKO@lf.dk